Şaristanê Mannheimî yê Almanya de rayberîya Meclîsê Cinîyan ê Ronahî Bêrîvan û Yewîya Hêzê Cinîyan de pê çalakîyêke wedaritişê Peymana Îstanbulî ame protestokerdene.
Nêzdîyê 100 cinîyê kurdî, almanî û tirkîyayîjî tewrê çalakîye bîyî. Qiseykerdişan de ame vatene ke wedaritişê Peymana Îstanbulî yeno manaya meşrûkerdişê qetilkerdiş, tacîz û tecawuzê cinîyan o.
Çalakîye pê slogananê 'Cinîye, Cuye, Azadîye' û 'Kiştoxê cinîyan Erdogan' qedîyaye.
